ব্রাহ্মনবাড়িয়ায় নির্মনাধীন সড়কের কাজ বন্ধ প্রতিবাদে মানবন্ধন ও বিক্ষোভ মিছিল
তৌহিদুর রহমান নিটল , ব্রাহ্মণবাড়িয়া : ব্রাহ্মণবাড়িয়া সাতবর্গ এলাকায় নির্মানাধীন একটি সড়কের কাজ বন্ধ করে দেয়ার প্রতিবাদে মানববন্ধন ও বিক্ষোভ মিছিল করেছে এলাকাবাসী। আজ বুধবার বুধবার সকালে বিজয়নগর উপজেলার সাতবর্গ এলাকায় এ মানববন্ধন অনুষ্ঠিত হয়েছে। এতে বক্তব্য রাখেন স্থানীয় জনপ্রতিনিধি নিলুফার ইয়াসমীন, জর্জ মিয়া।
মানববন্ধনে শতাধিক নারী-পুরুষ অংশ নেয়। বক্তারা বলেন, উপজেলার সাতবর্গ থেকে নোয়াপাড়া পর্যন্ত প্রায় আধা কিঃ মিঃ সংযোগ সড়কের অভাবে আলেকপুর , নোয়াপাড়া, বেদেপল্লী ও সাতবর্গের ৮/১০ হাজার মানুষ দীর্ঘদিন যাবৎ দুর্ভোগ পোহাচ্ছে।
সম্প্রতি এ সড়কের কাজ শুরু হলে প্রভাবশালীদের বাধার করনে সড়কটির কাজ বন্ধ হয়ে যায়। বক্তরা দ্রুত সড়কটির নির্মান কাজ শেষ করার দাবী জানান। পরে এলাকাবাসীর উদ্যোগে একটি বিক্ষোভ মিছিল বের হয়। এ ব্যাপারে উপজেলা নির্বাহী কর্মকর্তা মেহের নিগার জানান, বিষয়টি আলোচনা সাপেক্ষে প্রয়োজনীয় ব্যবস্থা নেয়া হবে।